
Zimska bajka - 15. Rally Show Santa Domenica 2025.
Ovaj vikend održano je još jedno uzbudljivo i nezaboravno izdanje Rally Showa Santa Domenica, vikend koji su mnogi proživjeli kao u bajci. Simon Wagner potvrdio je svoj status i osvojio 15. Rally Show Santa Domenica. Ovo je njegova četvrta pobjeda na  makadamu Savrščaka,potvrda dominacije i vozačkog majstorstva.
Petak, 21. studenoga 2025., donio je početak još jednog izdanja kultnog Rally Showa Santa Domenica, a 15. rođendan ovog jedinstvenog rally spektakla obilježen je u pravom zimskom, gotovo filmskom ozračju. Iako je kiša neumorno padala, glavni trg u Svetoj Nedelji prštao je uzbuđenjem, pretvarajući se u pozornicu na kojoj se ispisuje nova stranica RSSD legende.
[bookmark: _heading=h.l2k208agec98]Ceremonijalni start – vatromet, emocije i 159 posada
Uvod u trkaći vikend započeo je ceremonijalnim startom koji je i ove godine privukao mnoštvo gledatelja. Nebo iznad Svete Nedelje osvijetlio je fantastičan vatromet, čarobno se reflektirajući na mokrom tlu i stvarajući atmosferu pravog zimskog festivala brzine. Jedna za drugom, 159 posada prolazilo je preko startne rampe, pozdravljajući publiku dok je tradicionalna vatrena kulisa obasjavala njihove siluete. Svaka posada nosila je svoju priču, svoje ambicije – a svi zajedno kročili su u bajku koja tek dolazi.
[bookmark: _heading=h.edbcxbzflc50]Subota, 22. studeni 2025. – snijeg pretvorio Savrščak u zimsku scenografiju
Ako je petak bio najava, subota je donijela pravu bajku. Tijekom cijelog dana padao je snijeg, pretvarajući Savrščak u zimsku čaroliju: drveće obavijeno pokrivačem bijelog praha, mirisi blata i snijega koji se miješaju u zimskom zraku, a iznad svega – tutnjava motora koja para tišinu. Trkači spektakl dobio je poseban, gotovo magičan štih.
Prvi pravi trkaći izazov dana stigao je u 10:30, kada je počeo Shakedown. Vozači su imali priliku isprobati svoje automobile i pripremiti se za noćne ispite. Najbrži je bio mladi talijanski vozač – 18-godišnji Giovanni Trentin u Škodi Fabiji RS Rally2. Zimski uvjeti mu nisu predstavljali prepreku, dapače – kao da je uživao u svakom zavoju.
[bookmark: _heading=h.semlslq6vkco]Savrščak by Night – snježna noć i bljesak farova
S padom mraka stigla je najposebnija scena dana. Savrščak by Night 1 i 2, održani od 17 sati, odvijali su se u atmosferi koja ostavlja bez daha: noć, pahulje padaju na svjetlost farova, mnogobrojna publika zamotana u zimske jakne i vatromet koji donosi bajkovito svijetlo. 
Giovanni Trentin nastavio je u istom tempu kao na Shakedownu. Najbrži na oba noćna brzinska ispita, mladić je završio subotu na vodećoj poziciji i time potvrdio svoju želju za osvajanjem 15. RSSDa.
[bookmark: _heading=h.sdj67cay0wv5]Vrh subotnjeg poretka – obiteljska i sportska drama
Drugo mjesto subotnjeg dana pripalo je Austrijancu Simonu Wagneru u Hyundai i20 N Rally2, uz zaostatak od svega 3,5 sekunde – taman dovoljno da najavi dramatičnu borbu do posljednjeg kilometra. Treći je završio nitko drugi nego Giovannijev otac, Mauro Trentin, također u Škodi Fabiji RS Rally2. Rally obiteljska priča kakvu samo Santa Domenica može ispisati.
U TOP5 su ušli i Julian Wagner, brat Simona Wagnera sa suvozačicom Hannom Ostlender u Hyundai i20 N Rally2. Na petom mjestu dan je završila mađarska posada Ádám Velenczei – Patrik Szilágyi u Fabiji RS Rally2. Obitelj Wagner rame uz rame s obitelji Trentin, snijeg i reflektori, navijanje publike – bio je to prizor koji će se dugo pamtiti.
[bookmark: _heading=h.2kj0vuj4uk1z]Nedjeljni obračun – dvoboj dviju rally obitelji u finalu 15. RSSD-a
Nedjelja, 23. studenoga, osvanula je u maglovitom jutru, kao stvorenom za završni čin zimske bajke na Savrščaku. Magla nad stazom, kristalići snijega uz rubove i tek pokoji rani zrak sunca bili su uvod u nastavak dvoboja – obitelji Wagner protiv obitelji Trentin.
[bookmark: _heading=h.wrcstg6uljb]Prvi ispiti – Wagner u napadu, Trentin u lovu
Na prvom nedjeljnom brzincu Savršćak Arena 1 Simon Wagner posegnuo je za najagresivnijim oružjem – oštrom, odlučnom vožnjom. Rezultat: odmah je preuzeo vodstvo, odmaknuvši se 6,8 sekundi ispred mladog Giovannija Trentina. Obiteljski obračun dodatno se zakomplicirao kada je Julian Wagner izbio na treće mjesto, stvarajući 5,4 sekunde prednosti ispred Giovannijevog oca, Maura Trentina.
U sjajnom ritmu vozio je i Mark Škulj, viceprvak Slovenije. Njegova brza, stabilna vožnja donijela mu je skok na peto mjesto ukupnog poretka, potvrđujući da se u borbu velikih ne ulazi bez ozbiljnih ambicija.
[bookmark: _heading=h.uayy048ronba]Savrščak pod zimskim suncem – hladnoća i usijane emocije
Kako je dan odmicao, zimsko sunce probilo je maglu i u potpunosti obasjalo Savrščak. Temperatura je ostala niska, ali sunce je ugrijalo mnogobrojne gledatelje, koji su se u tisućama okupili uz rubove staze. Bajkovita scenografija – drveće ukrašeno snijegom, sunčeva svjetlost koja se lomi na ledenim kristalima – stvarala je pravi zimski rally spektakl.
Prvi nedjeljni ispit donio je i veliki broj izlijetanja i odustajanja, srećom bez ozljeda. No, zbog toga je početak drugog brzinca kasnio – adrenalin je, međutim, samo rastao.
[bookmark: _heading=h.kumb617hscz]Lov Giovannija Trentina – sekunda po sekunda
Na brzinskom ispitu Savrščak Arena 2, Giovanni Trentin pružio je još jednu impresivnu vožnju. Bio je najbrži na ispitu, smanjivši Simonovu prednost na samo 3,4 sekunde. Činilo se da bi mladi Talijan mogao prirediti veliko iznenađenje. Ali iskustvo, smirenost i dosljednost bili su na strani austrijskog asa. Unatoč silovitom napadu talentiranog Giovannija, Simon Wagner ostao je čvrst. Brzom, ali izuzetno kontroliranom vožnjom potvrdio je svoj status i osvojio 15. Rally Show Santa Domenica.
Ovo je njegova četvrta pobjeda na  makadamu Savrščaka – potvrda dominacije i vozačkog majstorstva.
Giovanni Trentin završio je kao ukupno drugi, a iako je bio blizu, pobjeda će očito pričekati jedno od budućih izdanja. Treće mjesto pripalo je Simonovu bratu, Julianu Wagneru, čime je obiteljski dvoboj dobio i simboličan rasplet – Wagneeri odnose dvostruko postolje.
[bookmark: _heading=h.fv7ud4oxi57q]Najbolji Hrvati – braća Mikulec u TOP10
Od hrvatskih posada, najviše su se istaknuli Mislav i Marko Mikulec u Škodi Fabiji Rally2 Evo. Njihova odlična vožnja donijela im je osmo mjesto ukupnog poretka, što je najbolji hrvatski rezultat ovog izdanja.
U TOP25 ušlo je još nekoliko domaćih posada. 
Odličan Dario Merlić sa suvozačem Tomislavom Osrečkim u Renault Cliu Rally ostvario je ukupno 15. mjesto, ali i prvo mjesto klase RSSD1. Viliam Prodan i njegov suvozač Marko Stiperski u Škodi Fabiji R5 završili su na 16. mjestu ukupnog poretka. Prvo organizator, a onda i vozač Daniel Vojvodić uz suvozača Filipa Puzića (Pile i vile Rally Team) u Ford Fiesta Rally3 Evo dojurio je do 20. mjesta ukupnog poretka. Iskusni Nenad Lončarić i Tajana Vojvodić Pinky zatvorili su listu od prvih 25. 
Ovogodišnje izdanje Rally Show Santa Domenica završilo je 123 posada što itekako govori o zahtjevnosti ovog makadamskog showa.
[bookmark: _heading=h.vd5lare49yvb]Zastor pada – zimska bajka za pamćenje
Ovogodišnje, jubilarno 15. izdanje Rally Showa Santa Domenica još jednom je opravdalo svoj status najposebnijeg rally vikenda u regiji. Bajkoviti uvjeti, spektakularne vožnje i nevjerojatna atmosfera donijeli su događaj koji će se dugo prepričavati.
Zimska bajka 15. RSSD-a završila je sretno i uspješno – uz osmijehe vozača, oduševljenje publike i obećanje da će se sljedeće godine ponovno ispisivati nove makadamske priče.
Do tada – makadamska ljepotica miruje, ali legenda raste.

